MT
C 156/38
Il-Ġurnal Uffiċjali tal-Unjoni Ewropea
3.5.2023
Raġunijiet Peress li l-Ispeċifikazzjoni tal-Prodott sa issa ma kinitx tinkludi l-ebda regola dwar il-prova tal-oriġini, huwa meqjus xieraq li tiġi inkluża informazzjoni dwar it-traċċabilità tal-prodott fil-punt 4.4 (Prova tal-oriġini) tal-Ispeċifikazzjoni tal-Prodott.
Din issa tinkludi dispożizzjonijiet biex tiġi żgurata t-traċċabilità.
Barra minn hekk, xi test ġie mmexxi wkoll mill-punt oriġinali 5(h) (Tikkettar) għall-punt 4.4.
It-trasport ulterjuri tal-ħalib użat minn maħleb tal-ġobon Alpin approvat għal ieħor fiż-żona definita għandu jkun permess fil-futur peress li, minħabba l-istat attwali tatteknoloġija, dan ma għadux jaffettwa l-kwalità u jiżgura l-produzzjoni tad-DOP “Vorarlberger Alpkäse”.
Dan sar meħtieġ minħabba ż-żieda fid-diffikultà li jinstab persunal minħabba l-intensità kbira ta’ xogħol u l-inċertezza assoċjata biex tinżamm il-produzzjoni tal-ġobon alpin fuq l-Alpi tagħna.
Il-kwantità ta’ ħalib ittrasportat trid tiġi ddokumentata.
3.
Żona ġeografika
Il-Punt 5c tal-Ispeċifikazzjoni tal-Prodott: “Żoni magħmula minn Alpi u mergħat Alpini fil-provinċja Awstrijaka ta’ Vorarlberg.
L-irziezet Alpini rikonoxxuti uffiċjalment jinsabu f’altitudnijiet ta’ bejn 1 000 m u 1 800 m ’il fuq mil-livell tal-baħar u jitħaddmu biss matul ix-xhur sajfin fil-kuntest tat-transumanza Alpina.” u l-mappa sottomessa addizjonalment tal-Awstrija ġew emendati biex jaqraw kif ġej:
4.3.
Żona ġeografika
Il-“Vorarlberger Alpkäse” jiġi prodott fil-provinċja ta’ Vorarlberg f’altitudnijiet ta’ bejn 1 000 m u 1 800 m ’il fuq millivell tal-baħar.
Il-farms Alpini rikonoxxuti uffiċjalment joperaw biss matul ix-xhur sajfin fil-kuntest tat-transumanza Alpina.”
Mappa ta’ elevazzjoni taż-żona ġeografika demarkata: Raġunijiet It-test tnaqqas.
Ir-rekwiżit fl-Ispeċifikazzjoni tal-Prodott dwar farms Alpini rikonoxxuti uffiċjalment huwa stabbilit fil-punt 4.5 (Metodu tal-produzzjoni) (speċifikament il-punt 4.5.1 (Materja prima – ħalib)).
Żdiedet ukoll mappa ġdida taż-żona ġeografika demarkata.
Il-mappa issa tinkludi informazzjoni dwar l-altitudni ’l fuq mil-livell tal-baħar.
Dan ma jibdilx id-demarkazzjoni taż-żona ġeografika.
4.
Metodu tal-produzzjoni
It-test oriġinali tal-punt 5(e) (Metodu tal-produzzjoni) tal-Ispeċifikazzjoni tal-Prodott ġie fformulat b’mod aktar preċiż u diviż fil-punti 4.5.1 (Materja prima – ħalib), 4.5.2 (Produzzjoni) u 4.5.3 (Għarfien espert – għarfien dwar il-produzzjoni).
Punt 5e tal-Ispeċifikazzjoni tal-Prodott: “Il-ħalib mhux ipproċessat mingħajr silaġġ xieraq għall-produzzjoni ta’ ġobon iebes miksub fuq l-Alpi minn merħliet ta’ baqar ikkontrollati b’mod uffiċjali, li ma huwiex termizzat, pasturizzat jew sterilizzat biċ-ċentrifugazzjoni, jiġi pproċessat fuq il-post mingħajr trasport jew ħżin intermedju.
Il-ħalib miksub filgħaxija jiġi ttrasferit minnufih f’kontenituri iżgħar (kazzoli tal-ħalib tal-injam jew tankijiet tal-ħalib) biex il-krema tkun tista’ togħla.
L-għada, il-krema (il-butir Alpin) tiġi xkumata manwalment sabiex jinkiseb il-kontenut ta’ xaħam mixtieq tal-prodott.
Dan il-ħalib immaturat u xkumat imbagħad jitħallat flimkien mal-ħalib sħiħ li jinkiseb filgħodu, l-aċidu lattiku / il-kolturi tal-batterji u t-tames tal-ġobon Alpin f’bojlers Alpini (tar-ram).
Il-baqtiet jitneħħew manwalment permezz ta’ ċraret tal-ġobon u mingħajr l-użu ta’ makkinarju.
Il-baqtiet jissaħħnu għal temperatura ta’ bejn 51,5 °C u 52,5 °C, jiġu ppressati u ttrattati regolarment bis-salmura għal formazzjoni tajba tal-qoxra.
Il-produzzjoni talġobon isseħħ bis matul ir-ragħa fis-sajf tal-frat (li jiġu mitmugħa biss billi jirgħu fuq mergħat Alpin).
Minħabba l-perjodu ta’ ragħa qasir fuq l-Alpini (bejn 3 sa 4 xhur), il-prodott huwa disponibbli biss fi staġuni u fi kwantitajiet limitati.
Iż-żieda tal-ħalib mill-farms tal-widien fi kwalunkwe forma hija madankollu pprojbita.
Hemm fis-seħħ regoli nazzjonali fir-rigward tat-trobbija u tas-saħħa tal-annimali u l-iġjene tal-farms u tal-persunal.
L-assigurazzjoni tal-kwalità tiġi pprovduta permezz ta’ spezzjonijiet u taħriġ tal-persunal u dwar l-iġjene.”